Senovė (Varėna)
Senovė – kaimas Varėnos rajono savivaldybėje, 15 km į pietvakarius nuo Marcinkonių, Gudijos pasienyje. Kaimą supa Dainavos giria. Pro jį ėjo Sankt Peterburgo–Varšuvos geležinkelis, prie geležinkelio stovėjo medinė Senovės geležinkelio stotelė, išardyta XXI amžiaus antrajame dešimtmetyje. Keliukai į Kabelius, Šklėrius. Senovės girininkijos miške auga Dūbo pušis (gamtos paminklas).